Τηγανητές ψαροκροκέτες με φασολάκια
Αυτό είναι ένα street food της Ταϊλάνδης: ψαροκροκέτες που τηγανίζονται επιτόπου και σερβίρονται με ένα σουβλάκι μπαμπού και ένα μπολάκι με σάλτσα για έξτρα γεύση.
500 γρ. φιλέτα ψαριού µε σφιχτή λευκή σάρκα, φρέσκα ή κτψ, 1 κουτ. σούπας κόκκινη πάστα κάρι *, 1 κουτ. σούπας fish sauce * (σάλτσα ψαριού), 1 αυγό, 100 γρ. φασολάκια, ψιλοκοµµένα, 1 κουτ. σούπας ξύσµα λάιµ, ηλιέλαιο ή ελαφρύ ελαιόλαδο για βαθύ τηγάνισµα (οι Ταϊλανδοί χρησιµοποιούν φιστικέλαιο, αλλά στη χώρα µας το βρίσκουµε µόνο σε ντελικατέσεν, σε ακριβή τιµή), αλεύρι για το πανάρισµα, γλυκιά σάλτσα τσίλι * για το σερβίρισµα, αγγουράκι τουρσί για το σερβίρισµα
Χρησιµοποιώντας έναν πολυκόφτη ή µπλέντερ, ψιλοκόβουµε τα φιλέτα. Προσθέτουµε την πάστα κάρι, τη σάλτσα ψαριού και το αυγό, και χτυπάµε για λίγα δευτερόλεπτα ακόµα µέχρι το µείγµα να γίνει οµοιόµορφο. Μεταφέρουµε το µείγµα σε ένα µπολ και προσθέτουµε τα φασολάκια και το ξύσµα λάιµ. Βρέχουµε τα χέρια µας και πλάθουµε τον πολτό σε λεπτές, επίπεδες κροκέτες, πλάτους περίπου 5 εκ., χρησιµοποιώντας περίπου 1 κουταλιά της σούπας µείγµα για την καθεµία. Αν δούµε ότι οι ψαροκροκέτες δεν σφίγγουν, τις πανάρουµε πολύ ελαφρά µε λίγο αλεύρι.Γεµίζουµε ένα γουόκ ή ένα βαθύ τηγάνι µε λάδι σε ύψος 5 εκ. και το ζεσταίνουµε σε µέτρια φωτιά.Όταν το λάδι φαίνεται να έχει κάψει, ρίχνουµε µία µικρή κροκέτα στο σκεύος. Αν τσιτσιρίσει αµέσως, το λάδι είναι έτοιµο.Βυθίζουµε πέντε ή έξι ψαροκροκέτες στο λάδι και τις τηγανίζουµε για 5-6 λεπτά από την κάθε πλευρά ή µέχρι να χρυσίσουν έντονα και από τις δύο πλευρές και να φουσκώσουν καλά. Τις βγάζουµε µε µια τρυπητή κουτάλα και τις στραγγίζουµε σε απορροφητικό χαρτί. Κρατάµε τις τηγανισµένες ψαροκροκέτες ζεστές, ενώ τηγανίζουµε τις υπόλοιπες. Τις σερβίρουµε ζεστές, µε γλυκιά σάλτσα τσίλι και αγγουράκι τουρσί. Σαν παραλλαγή φτιάχνουµε άλλη µία παρτίδα από το µείγµα, αλλά παραλείπουµε την πάστα κάρι. Μαγειρεύουµε όπως παραπάνω και σερβίρουµε τις δύο παρτίδες µαζί. 
Φασολάκια,Ψάρι